“**ГАНХЭРЛЭН ХК”-НИЙ 2020 ОНЫ ҮЙЛ АЖИЛЛАГААНЫ ТАЙЛАН**

Тус компани нь 2020 онд гадаад дотоодын зочид төлөөлөгчдөд үйлчлэх 72 өрөө 150 ор бүхий зочид буудал, нэг ээлжиндээ, 60-80 хүн авах Атланта рестарон, 50-60 хүн хүлээн авах Хэрлэн Паб, 15-20 хүн хүлээн авах кофе шоп, 7 өрөөтэй 10-45 хүн хүлээн авах караоке, нийт 28 ажиллагсадтай үйл ажиллагаа явуулсан.

2020 онд Зочид буудлын үйлчилгээний тав тухыг нэмэгдүүлэх, зоогийн газрын хоол үйлдвэрлэл үйлчилгээний тав тухыг нэмэгдүүлэх, зоогийн газрын хоол, үйлдвэрлэл үйлчилгээний чанар нэр төрлийг олшруулж сайжруулахад анхааран ажиллаж ирлээ.

Компаний 1 давхартаа байрлах Хэрлэн пабаа тохижуулж 50-60 хүний суудалтай болгон өргөтгөсөн. Мөн компаний баруун жигүүрийн 7 өрөөг засварлан захиргаа удирдлагын болон фитнесийн өрөөгөөр тохижуулж засвар хийсэн.

Тайлант хугацаанд Зочид буудлаар нийт 5258 зочин үйлчлүүлсэн. Атланта ресторанаараа 94 нэр төрлийн 20249 порц болон ширхэгийн хоол үйлдвэрлэлээр үйлчлэн ажилласан байна.

Тус компани нь тайлант хугацаанд нийт 467.1 сая төгрөгийн борлуулалтын орлоготойгоор үйл ажиллагаагаа явуулсан. Корона вируст цар тахлын өвчин тархсантай холбоотойгоор 2020 оны 3, 11, 12-р саруудад үйл ажиллагаа зогсоож зогсолт хийсэн хэдийч ажлын байраа хадгалан 28-30 ажилтантайгаар үйлчилгээгээ хүргэж ажилласан.

Ажилтаны мэдлэг чадварыг дээшлүүлэх чиглэлээр бариста бэлтгэх анхан шатны сургалтанд 3 ажилтанаа сургасан. Мөн Дорнод аймагт зохион байгуулсан тогоочийн сургалтанд 2 туслах тогоочоо хамруулсан.

Тайлан бичсэн: Нягтлан бодогч Х.Мөнхтогос